Cuneiform Tablet TMH 1 1c
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na da-da-a šu-ḫu-bur ú a-bu-ša-lim um-ma LUGAL-sú-en₆ ú ba-zi-a a-na a-bu-ša-lim qí-bi₄-ma um-ma ba-zi-a-ma 6 TÚG SIG₅-tim ku-nu-ki-a ša šu-mì LUGAL-sú-en₆ wa-du-ú-ni ša LUGAL-sú-en₆ a-ḫa-ma 13 {TÚG}ku-ta-ni SIG₅-tim ša ili₅-mì-tí a-na šu-ḫu-bur DUMU i-dí-na-bi₄-im pì-qí-id šu-ma šu-ḫu-bur TÚG.ḪI.A lá-qá-am lá i-mu-a a-na da-da-a pì-qí-sú-nu a-na šu-ḫu-bur qí-bi₄-ma a-ḫi a-ta TÚG.ḪI.A lá té-zi-ba-am gi-mì-lam i-ṣé-ri-a šu-ku-un